Diari Oficial de la Generalitat Valenciana


Sumari del DOGV 9550, del 09-03-2023 (2023/2206)

RESOLUCIÓ de 27 de febrer de 2023, de la Conselleria d'Educació, Cultura i Esport, de modificació de l'autorització del centre privat d'Educació Infantil, Primària i Secundària Santa Ana, d'Utiel.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9550

Data del DOGV
:   09-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/2206


Data del document
:   27-02-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 27 de febrer de 2023, de la Conselleria d'Educació, Cultura i Esport, de modificació de l'autorització del centre privat d'Educació Infantil, Primària i Secundària Santa Ana, d'Utiel. [2023/2206]  
Antecedents de fet  
Primer. El centre privat d'Educació Infantil, Primària i Secundària Santa Ana, amb codi 11093573, d'Utiel, va ser autoritzat per l'Ordre del Ministeri d'Educació i Ciència de 30 d'abril de 1963.  
Segon. En data 10 de febrer de 2023, la representant de la titularitat del centre sol·licita l'extinció del cicle formatiu de grau mitjà de tècnic en Gestió Administrativa, per cessament d'activitats.  
  
Fonaments de dret  
Primer. L'òrgan competent per a dictar la present resolució és la Conselleria d'Educació, Cultura i Esport, segons l'article 4 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport. Mitjançant la Resolució de 13 d'abril de 2022, d'aquesta conselleria, es delega aquesta competència en la Secretaria Autonòmica d'Educació i Formació Professional.  
Segon. Vist l'article 16.1 del Reial decret 332/92, de 3 d'abril, sobre autoritzacions de centres docents privats per a impartir ensenyaments de règim general no universitaris, que estableix la modificació de l'autorització dels centres de formació professional, respecte dels ensenyaments que hagen deixat d'impartir, excloent-ne els ensenyaments no impartits.  
  
Atés que la titularitat del centre ha informat del cessament d'activitats del cicle formatiu de grau mitjà de tècnic en Gestió Administrativa, resolc:  
  
Modificar l'autorització del centre docent privat que a continuació s'indica, per supressió del cicle formatiu de grau mitjà de tècnic en Gestió Administrativa.  
  
Codi: 21147486  
Denominació genèrica del centre: centre privat d'Educació Infantil, Primària i Secundària.  
Denominació específica del centre: Santa Ana.  
Titular: Congregació Hermanas de la Caridad de Santa Ana.  
Domicili: c/ Camino, núm. 5.  
Localitat: Utiel (46673).  
Província: València.  
  
De manera que el centre queda configurat íntegrament amb la següent composició:  
- 1 unitat d'Educació Infantil, primer cicle, per a escolars de 2 a 3 anys, amb 20 llocs escolars.  
- 4 unitats d'Educació Infantil, segon cicle, amb 91 llocs escolars.  
  
- 6 unitats d'Educació Primària, amb 150 llocs escolars.  
- 4 unitats d'Educació Secundària Obligatòria, amb 120 llocs escolars.  
- 1 unitat d'Educació Especial (suport a la integració), amb 15 llocs escolars.  
  
La present resolució tindrà els seus efectes acadèmics a l'inici del curs escolar 2023-2024 i donarà lloc a les corresponents inscripcions de baixa en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 27 de febrer de 2023.- El secretari autonòmic d'Educació i Formació Professional (p. d. R 13.04.2022): Miguel Soler Gracia.